भास्कर के खुलासे के बाद दस दिन पुरानी शिकायत पर 4 पुलिस वालों के खिलाफ लूट की एफआईआर दर्ज
हिसारकी सीआईए टीम द्वारा रोहतक के महम थाना क्षेत्र के बलंभा गांव के 11 लाख रुपये लूटने के मामले को भास्कर ने एक्सपोज किया तो पुलिस ने अब अपनी फाइल से दस दिन पुरानी शिकायत निकाली और एफआईआर दर्ज की है। इसमें चालक मनदीप चार अज्ञात पुलिस कर्मचारियों को आरोपी बनाने से एक और सवाल खड़ा हो गया। सवाल यह कि जब शिकायत पर समझौता हो गया, लूटे गए रुपये वापस दे दिए तो फिर आरोपी अज्ञात कैसे रहे?
दरअसल, महम थाना पुलिस ने मंगलवार को हिसार के राजथल गांव निवासी दिलबाग की शिकायत पर भारतीय दंड संहिता की धारा 392 382 के तहत मामला दर्ज किया है। महम थाना प्रभारी दीवान सिंह ने एफआईआर दर्ज करने की पुष्टि की। एफआईआर में पुलिस कर्मचारियों के नाम लिखने के सवाल पर जब महम थाना प्रभारी दीवान सिंह से बात की तो उन्होंने कहा कि उनको कोई नई शिकायत नहीं मिली है, उन्होंने पुरानी शिकायत पर ही एफआईआर दर्ज की है। जब उनसे पूछा कि जिस मामले में समझौता हो जाए, उस मामले में भी पुलिस को नहीं पता कि आरोपी कौन है, यह कैसे संभव हो सकता है तो उन्होंने कहा कि समझौता चालक के साथ हुआ था और उसका नाम है। जब उनको बताया कि हिसार पुलिस ने मामले की जांच करके कार्रवाई भी कर दी है और आपको दस दिन में उनके नाम भी पता नहीं चल पाया तो उन्होंने कहा कि ऐसा है तो हिसार पुलिस को जीरो एफआईआर दर्ज करके रोहतक भेजनी चाहिए। पहले समझौता का बहाना बनाना और अब पुरानी शिकायत पर ही एफअाईआर दर्ज करने के सवाल का वे जवाब नहीं दे पाए।
रोहतक के एसपी पंकज नैन से जब बात की गई तो उन्होंने भी एफआईआर दर्ज करने की पुष्टि की। दस दिन बाद एफआईआर दर्ज करने के सवाल पर पहले तो उन्होंने कहा कि इसमें थाना प्रभारी की क्या गलती है। ऐसे कार्रवाई करेंगे तो कोई एसएचओ ही नहीं रहेगा। हालांकि बाद में कहा कि इस मामले में थाना प्रभारी की भूमिका की भी जांच की जाएगी और कोई कार्रवाई बनती है तो करेंगे।
1. 3मार्च को हिसार एसपी ने 43 तबादले किए जिसमें दो इंस्पेक्टर सहित सात प्रमुख कर्मचारियों तबादले लाइनहाजिर किए थे। इस खबर को 4 मार्च को प्रमुखता से प्रकाशित किया और संकेत दिए कि कहीं कहीं कोई गड़बड़ी है।
2.4मार्च को संबंधितों से बातचीत कर तथ्य जुटाए तो पता चला कि सीआईए की टीम ने महम थाना क्षेत्र में 11 लाख रुपये लूटे थे। महकमे में तबादले को इससे जोड़कर देखा जा रहा था, मगर एसपी ने रूटीन प्रक्रिया बतायी, जिसे 5 मार्च को प्रकाशित किया गया।
3.मामलाएक्सपोज होने के बाद 5 मार्च को आईजी ने जांच के आदेश दिए, लेकिन हिसार रोहतक पुलिस ने कोई कार्रवाई नहीं की तो फिर 5 मार्च को कानूनविदों से बात करके बताया कि इस तरह के मामले को दबाने वाले पुलिस अधिकारियों पर भी एफआईआर दर्ज हो सकती है और इसको 6 मार्च को प्रकाशित किया।
4.आईजीकेआदेश के बाद 6 मार्च को पुलिस अधीक्षक ने मामले की जांच के आदेश दिए और जांच शुरू हो गई।
5.7मार्च को महम थाना पुलिस ने दस दिन पुरानी शिकायत निकालकर एफआईआर दर्ज की।
5 मार्च को प्रकाशित खबर।
एफआईआर के अनुसार दिलबाग गत 26 फरवरी को सुबह अपनी प|ी ब्रह्मा`, दामाद संदीप, के साथ नारनौंद निवासी मनदीप की कार को किराये पर लेकर दिल्ली जा रहा था। दोपहर करीब 12 बजे जब गांव बलंभा के पास पहुंचे तो एक सरकारी सुमो के चालक ने अपनी गाड़ी उनकी गाड़ी के आगे लगाकर गाड़ी रुकवा ली जिस पर नीली बत्ती लगी हुई थी। उसमें से चार व्यक्ति पुलिस की वर्दी पहने हुए उतरे। उन्होंने उसे, उसकी प|ी दामाद को सरकारी गाड़ी में बिठा लिया और हिसार के समीप मिर्जापुर रोड पर ले गए। वहां पर उनसे ग्यारह लाख रुपये रुपये मुकदमा दर्ज करवाने का भय दिखाकर छीन लिए। शिकायत में यह भी कहा कि मनदीप की इन लोगों से मिलीभगत है और उनको सामने आने पर पहचान सकता हूं।
^इस मामले में किसी को बख्शा नहीं जाएगा। मामले में अभी चार सीआईए कर्मियों की संलिप्तता सामने आई है और उनको यहां से भोंडसी स्थानांतरण करने की पुलिस महानिदेशक से सिफारिश की और भेज भी दिया है। बुधवार को डीएसपी जयपाल अपनी जांच रिपोर्ट सौंपेंगे। उस रिपोर्ट में यदि अन्य कर्मचारियों की मिलीभगत पाई गई तो उनके खिलाफ भी कार्रवाई की जाएगी। यदि जांच रिपोर्ट के हिसाब से कोई एफआईआर भी बनती है तो वह भी दर्ज की जाएगी।\\\'\\\' राजेंद्रकुमार मीणा, एसपी, हिसार।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva